
Støttet af Bagger-Sørensen Fonden









Forord


Kære læser,


Denne bog er et fælles værk – skabt af voksne deltagere fra skriveværkstedet i Foreningernes Hus i Vejle. Det er en samling af stemmer, erfaringer, fantasier og følelser, formet gennem et helt års skrivefællesskab.


Både denne fysiske bog, lydbogen og selve skriveværkstedet er generøst støttet af Bagger-Sørensen Fonden og faciliteret af Bedre Psykiatri for Pårørende i Vejle ved forperson Karin Birch Lange.


Lydbogen er blevet til i et samarbejde med Anders Østergaard Andersen fra Vejle bibliotek.


Det har været mig, Wenche Thinnesen Vogtmann, en stor glæde og ære at undervise dette hold gennem et år. Som forfatter har jeg skrevet mange ord. Men som underviser her, har jeg været vidne til ord, der ikke blot bliver skrevet – men også delt, givet videre, båret, og modtaget med åbenhed og varme.


Temaet for denne antologi er Rummet.


Rummet mellem os. Rummet i os. Rummet vi skaber sammen, når vi tør dele. Det har været et fælles rum båret af tillid, nysgerrighed og mod. Et rum, hvor vi har turdet være mennesker med hele os – og hvor forskellighederne har været en styrke, ikke en hindring.


Tak til jer skribenter, for jeres mod og generøsitet.


Nu er det dig, kære læser, der træder ind i rummet. Må du finde genklang, undren, inspiration og måske endda lidt heling mellem disse sider.









Rummet vi skabte i Foreningernes Hus


Der var et rum


vi trådte ind i


hver for sig


og blev til noget


sammen.


Et rum uden krav


uden facader


hvor sætninger kunne vakle


og stadig stå stærkt.


Et rum


hvor forskellighed ikke skulle forklares


men anerkendes


og foldes ud.


Vi kom med ord


og opdagede os selv.


Vi lyttede


og fandt hinanden.


Her var plads


til det sagte


og det usagte.Til latter og tavshed.


Til det smukke


og det smertefulde.


Vi skrev os frem


gennem tvivl og mod


og lod hinanden vokse


i det åbne.


Rummet var ikke kun i lokalet –


det var i blikkene


i pauserne


i respekten.


Nu findes det på siderne.


Men det lever stadig


i os


og imellem os.


For rummet blev skabt


fordi vi turde.


Fordi vi valgte


at give plads


til hinanden


og til det, vi havde på hjerte.


Med varme og respekt,


Wenche Thinnesen Vogtmann


Forfatter og underviser

Præsentation


Mit navn er Susie Kierkegaard


Jeg brænder for naturen. Er optaget af sammenhænge og af hvor fantastisk livet det er i alle dets afskygninger. Kan blive helt forelsket i små bitte bredtæge nymfer, fordi de er så farvestrålende og nuttede, og forundres over, at et insekt som Almindelig birketæge har yngelpleje.


Ser underet i det små, såvel som i det store.


Min drøm er at folk hæver deres bevidsthed og får genskabt kærligheden til Naturen i håb om at vi mennesker så vil passe bedre på vores smukke planet.


Synes det er spændende med mangfoldighed, og det at arbejde med RUMMET har været et skønt benspænd.


Jeg har forsøgt at skrive om ordet RUMMET fra alle de vinkler jeg har kunnet finde på:


Rum som i fylde


Rum som i kosmos


Rum som i at blive rummet


Rum som i et værelse eller et kirkerum


Rum som i pusterum


Rum som i rummelighed


Der er så mange tolkninger på det ene ord.


Jeg har forsøgt at komme omkring det i digtform, såvel som i autofiktion og i krimigenre.


Ja, vågnede sågar sidst i forløbet, en morgen og havde drømt både tekst og melodi til første vers i en børnesalme.


Det er svært for mig at skulle synge den, så I får kun et vers, selvom jeg har skrevet 7 – 8 vers, og den er stadig under udvikling.


D. 30. april 2025 kl. 7.40


Drømmer, at jeg løber ned ad en gade, mens jeg skråler et vers til en salme.


Gud hvad rummer dit englekor?


Gud hvad rummer dit englekor?


Verden er evig og verden er stor.


Gud hvad rummer dit englekor?


Trækbasuner og harpeklang


Verden er fuld af sang


Verden er fuld af sang


Designspring d.6/2-2025


Begyndte arbejdet med ordet RUMMET ved at lave et designspring, hvor jeg først inddelte et A4-ark i 8 felter.


Tegnede 8 tegninger, en i hvert rum. Vendte papiret om og skrev et digt inspireret af hver tegning.


Læser først hvad tegningen viser, så digtet.





	
(Grøn kasse)

	(Rød cylinder)





	Det grønne rum Naturrummet rummer Livet Livets kilde strømmer gennem blodet Forener arterne på tværs & gennem genernes cyklus Livsdansen

	Cylinderens rum Et rumgeometrisk legeme med form som en tromle Ligesom min oldemor Cylindertromleformet










	
(Et rødt hjerte)

	(Det blå værelse)





	Hjerterummet blødt & venligt rødt & kærligt Her bliver jeg rummet Her bliver jeg mødt Her findes mit ståsted i Verdensrummet Hel & elsket

	Det toner blåt Skumringstimen indfinder sig blødt i rummet Det blå værelse holder vejret Her er tyst & stille En venten indfinder sig Alt venter venter kun på dig.










	
(Nøglehul)

	(Stjerner)





	Det mørke rum Der går døden ind her kommer sorgen ud Her falder natten gennem lag af indre mørke til bunden nås & Lyset bryder frem

	Himmelrummets stjernedrys spænder vej spænder ben fra dig til mig fra æoner af lysår En Himmelhvælving af Lys Lys til Kærligheden










	
(En grotte)

	(Lys vælder frem)





	Grottens rum fyldt med uhygge & flagrer- mus Drypsten & Stalaktitter Fugtighed driver ned ad vægge fulde af ældgamle ekkoer

	Det uendelige rum Lysets rum Her rummes alt liv & død sorg & glæde Alle rummeligheders rummelighed Alt i Altet Her er alt NU







12. 2. 2025


Rummet


udvider sig


bølger og bevæger sig


Lys strømmer ind


vand strømmer ud


ilt fortætter sig


brint udvider sig


Indesluttet i kosmos


lukker jeg mig ude


Når Alt er et


må jeg være to


D. 26. februar 2025


Jeg venter på Helligånden


Ser ud på de fine nye krokus


der står i de lange murede kummer


hen til Ananas Reinette æbletræet


hvis æbler først modner i januar


Der er stadig mange æbler på


men nu er de rådne.


Tiden går alt for hurtigt.


Lyset i gangen går ud


jeg står alt for stille til at sensoren kan


registrere min tilstedeværelse


Tilstedeværelse


Tilstede i rummet


Mærke Rummets fylde


Skabte rum


Lukkede rum


Åbne rum


Æblegårde


Haveanlæg


Urskov med væltede stammer


Sådan en skov er Draved Skov – næsten


ikke helt


for tidsrummet


hvor den har levet, er alt for kort


Urskove kræver en varighed


vores ganske land ikke har tilladt


nogen skov


Vi har ikke rummet skovens dybe ro


i vores historieskrivning


Der findes næsten ingen urskove længere


Vi tør ikke lade dem være i fred


Vi kan ikke rumme vildskaben


Derfor slagter vi dem.


D. 2. marts 2025 kl. 22. 27.


”Rummet bagved”


Det varme vand løber ned ad kroppen.


Hun sæber sig ind og nyder at stå under den varme bruser.


Det giver et sæt i hende, da det banker hårdt på døren.


”Jeg skal ind i rummet,” lyder hans stemme bydende gennem døren.


Hun vil ikke have ham ind, mens hun står nøgen i badet.


”Jeg er i bad,” svarer hun.


”Jeg skal hente en rørtang, i saunaen,” råber han.


Saunaen, er rummet bag badeværelset, som aldrig har været andet end et opbevaringsrum.


Der er aldrig kommet nogen sauna op derinde. Det er bare mørkt og rodet, med bare vægge uden tapet eller maling. Der bor nogle store edderkopper derinde.


”Lås op!” forlanger han.


Hun låser ikke op.


Minuttet efter er vandet i bruseren iskoldt.


Han har lukket for shuntventilen, så der ikke er mere varmt vand.


Hun kender rutinen, sådan gør han altid, når hun ikke vil lukke ham ind.


Hun nåede næsten af få al sæben ud af håret, før vandet blev iskoldt.


Hun har læst i en bog, at det er godt for helbredet med kolde bade, at indianerne smed deres børn i de kolde floder for at hærde dem. Hun føler sig som en indianer, det har hun altid gjort.


Nu føler hun en ubehagelig prikken i huden, som om nogen glor på hende.


Hun skynder at tørre sig og tage tøj på.


Føler hun bliver overvåget gennem udluftningen, som sidder under loftet.


Den er i jordhøjde uden for. Badeværelset ligger i kælderen, så udluftningen sidder lige ved siden af trappen ved bagdøren.


D. 5. marts 2025 kl. 14.50


RUMMET


Dybt i hjerterummet


findes en gnist


Her hænger vi sammen


med Alt


Herfra min verden går


herfra mine værdier står


last & brast med


Kærlighedens Lys


Det Lys som fylder


Verdensrummet


D. 5. marts 2025 kl. 14.55


Rummet er en gåde


selv med fråde om munden


forstår vi så lidt


kun 4 % fatter vi


96 % forstår vi intet af


endnu


Det er stadigt et


Mysterium


som skaber rum til


forundring


Plads til eftertanke


& grublen i hjernekassen


Det indre rum, søger svar


på det uforklarlige Under;


Rummet det uendelige.


D.11. marts 2025 kl. 11. 59


Rummet i rummet,


rummer mig


jeg svæver vægtløs


gennem æoner


tiden bøjer sig


nejer og drejer


fluktuere


i uendeligheder


det kvantiske spring


kæphesten over alle


jeg galoperer af sted


over brakmarker


med engbrandbæger


hjemsted for blodplets


stribede larver


metamorfosen møver sig


gennem ormehuller


ud til andre virkeligheder


D. 19. marts 2025


Mikroverset Encellede væsener og vira så små, at farve ikke giver mening.


Vidste du at Coronavirus slet ikke er hverken røde eller orange?


Det kan de ikke være, for de er mindre end lysets bølgelængde.


Vidste du at vi rummer flere andre væsener i vores krop end vi selv har egne celler?


At vores mikrobiomi mavetarmsystemet er nogle andre end os, som bor i os?


At de hjælper os med at tænke, være i godt humør og holde vægten…. Hvis altså vi fodrer dem ordentligt, med en masse grøntsager -i stedet for pizza og slik.


Mikrorummet vi kan følge i mikroskoper, er smukt, fascinerende og stadig ret ukendt.


Mikrober findes over alt.


De gavner os – såvel som de kan tage livet af os.


Nogle giver ost, vin og brød, andre giver diarré, pest og kolera.


Livet er et stort mikrobelotteri, der rummer terningespillets store uforudsigelighed.


Tak. fordi jeg lever i et land med rent vand og wc´er, så vi slipper for pest og kolera.


D. 20. marts 2025


Pusterum


Bederum, sidderum, puslerum, jeg ønsker mig et pusterum.


Sådan et rum, hvor man kan gå ind og bare slappe af.


Der er alt for få pusterum i vores travle hverdag.


Vi skal arbejde længere og mere.


Vi skal passe børn og gamle forældre og børnebørn.


Betale skat så vi kan købe flere våben og give skattelettelser til de rigeste.


Hvor er det regenerative liv blevet af?


Det liv hvor vi kan tage en dyb indånding og så puste langsomt ud.


Et langt dybt åndedrag, med plads til livets skønne pusterum. Flere pusterum. Tak.


D. 25. marts. 2025


Jer ser på dig Dybet i dit blik


skuer forbi mig


ser ud i verdensrummet


Din bevidsthed flyver vægtløs


mellem galaksehobe


Tårer hober sig op


i øjenkrogen


Du rummer meget


Fuglene flyver forbi


Ørnen svæver højest


under grå skyer


Over atmosfæren


er rummet uendeligt


som tankens kraft


25. marts 2025


Puppen rummer


metamorfosens


sære Under


En forvandling


vi ikke forstår


Der er meget


vi ikke ved


i det store


som i det små


Vores hjerner


rummer formler


gloser, metaforer,


men vi fatter


hverken Morfeus,


Medusa, Marianergraven


eller Mælkevejens mysterier.


D. 31. marts 2025


Sirius Observatoriet


Himlen er dybt blå


Stjernen står skarpere


end skarpt


Nymånen har jordskin


så hele måneskiven


træder frem


Løven står tydeligt


mod syd


Karlsvognen mod øst


Orions skuldre er tydelige


men bæltet under


horisonten.


Det er mandag 31/3


Kl. 21 ØV!


Det var sidste åbningsaften


i Sirius observatoriet


i denne sæson


Den smukkeste klareste


stjernenat og


stjernekikkertens rum


er lukket nu


og frem til oktober


ØV ØV ØV


Et forspildt rum


Himmelrummet forpasset


Tiden er gået


og låsen er låst,


nu og for det næste halve år frem.

